નવગુજરાત સમય, લાખણી જગતગુરુ શંકરાચાર્ય સ્વામી સ્વરૂપાનંદ સરસ્વતીજી મહારાજના અધ્યક્ષ સ્થાને બાબા વિશ્વનાથની ધરતી એટલે કાશીમાં અધિકૃત પરમ ધર્મસંસદ ચાલી રહી છે જેમાં દેશના ૫૪૩ જિલ્લાના પ્રતિનિધિઓ સહિત સંતો અને વિદ્વાનો હાજર છે જેમાં બનાસકાંઠા જિલ્લાના ધર્મસંસદ તરીકે પૂજ્ય કિશોરજી શાસ્ત્રી બનાસકાંઠા જિલ્લા નું પ્રતિનિધિત્વ કરી રહ્યા છે અને તેમણે ધર્મ સંસદમાં છેલ્લા કેટલાક સમયથી દેશમાં મંદિરો તોડવામાં આવી રહ્યા છે તેની આકરી ટીકા કરી હતી અને મંદિરો તોડીને વિકાસ નહિ પણ વિનાશ થશે તેવી ચીમકી આપી હતી સાથે સાથે આ મંદિરો તોડવાની નીતિના વિરુદ્ધ પ્રસ્તાવ લાવીને દેશભરમાં તેનો વિરોધ કરવો જોઈએ તેવી માંગણી કરી હતી.